# Ansøgning om et kort læringsforløb ved taskforcen på handicapområdet

Taskforcen på handicapområdet tilbyder hjælp til kommuner, der ønsker at styrke sagsbehandlingen på børne- eller voksenhandicapområdet. I kan som kommune nu søge om et kort læringsforløb, hvor kommunen og taskforcen går i dybden med et bestemt tema på en læringsdag.

Ønsker jeres kommune et kort læringsforløb, skal I udfylde dette ansøgningsskema og sende det til taskforcen på følgende mailadresse: [taskforcehandicap@sbst.dk](mailto:taskforcehandicap@sbst.dk).

Ansøgningerne til læringsforløbene bliver vurderet og tildelt efter først-til-mølle princippet.

**Formål og indhold**

Det korte læringsforløb giver kommunen mulighed for en særligt tilrettelagt læringsdag, hvor taskforcen og kommunen går i dybden med et bestemt tema. Deltagerne kan få ny viden, genopfriske eksisterende viden og drøfte juridiske og socialfaglige spørgsmål om sagsbehandling på handicapområdet.

Læringsdagen tager afsæt i kommunens ønske om viden inden for et specifikt tema eller særlig problemstilling. Eksempler på temaer kan være følgende:

* Optagelse i længerevarende botilbud og afklaring af støttebehovet i den forbindelse.
* Valget mellem socialpædagogisk støtte og midlertidigt botilbud.
* Personkredsen for tabt arbejdsfortjeneste og merudgifter.
* Sager hvor borgeren har behov for hjælp efter flere bestemmelser, og hvor snitflader er vanskelige at definere på voksenhandicapområdet.

For at taskforcen kan imødekomme kommunens ønsker til læringsdagen, skal temaet omhandle taskforcens målgruppe og de paragraffer, der indgår i taskforcen[[1]](#footnote-2). Taskforcens målgruppe er personer med støttebehov som følge af betydelig nedsat fysisk eller psykisk funktionsevne[[2]](#footnote-3). Det er også et krav, at det valgte tema indeholder såvel juridiske som socialfaglige problemstillinger. Det er også et krav, at det valgte tema indeholder juridiske såvel som socialfaglige problemstillinger. Socialfaglige problemstillinger kan fx handle om inddragelse af borgeren og netværk, faglig udredning, valg af indsats og opfølgning på indsats.

Der arbejdes på læringsdagen gennem oplæg og temadrøftelser med afsæt i en case, som kommunen forud for forløbet har indsendt til taskforcen. Casen skal være en beskrivelse af en fiktiv borger/familie og sagsforløb på 1-2 sider.

For at sikre det bedste fundament for forankring af viden fra læringsdagen forventes det, at både medarbejdere og en eller flere relevante ledere deltager på dagen.

**Ansøgningsproces**

Når taskforcen har modtaget jeres ansøgning, vil I modtage en bekræftelse på mail om, at ansøgningen er modtaget. Bekræftelsen sendes til den person, der står som kontaktperson på ansøgningen.

Kommunen vil blive kontaktet telefonisk kort efter, at ansøgningen er modtaget af taskforcen med henblik på at drøfte det ønskede tema og aftale det videre forløb. Her skal vi blandt andet drøfte det ønskede tema for læringsdagen, samt jeres overvejelser om implementeringen af ny viden fra læringsdagen.

For at sikre, at læringen bliver så relevant og praksisnær som muligt, skal I senest én måned forud for forløbet sende en case om det pågældende tema til taskforcen. Det er en forudsætning for gennemførelse af forløbet, at kommunen fremsender en case.

Efter afholdelse af læringsforløbet sender taskforcen et kort spørgeskema til kommunens evaluering af forløbet. Alle deltagere i forløbet bedes udfylde spørgeskemaet.

**Yderligere oplysninger**

Ved spørgsmål til læringsforløbet eller til udfyldelse af ansøgningsskemaet, kan taskforcen kontaktes på e-mail: [taskforcehandicap@sbst.dk](mailto:taskforcehandicap@sbst.dk), eller ved at kontakte taskforcens kontaktperson Mathilde Marie Andersen på telefon: +45 24 60 19 26.

|  |  |
| --- | --- |
| **ANSØGNINGSSKEMA** | |
| Kommunenavn, adresse og CVR-nummer. | |
| Kontaktpersons navn, funktion, telefonnummer og e-mail-adresse. | |
| **Hvilket forløb ønskes (sæt kryds):** | |
| Kort læringsforløb på børnehandicapområdet |  |
| Kort læringsforløb på voksenhandicapområdet |  |
| **Beskriv hvilket tema I ønsker at forløbet omhandler. Begrund jeres valg af tema.** | |
|  | |
| **Beskriv jeres ønsker og forventninger til forløbet** | |
|  | |
| **Beskriv kort jeres organisering (vedlæg evt. organisationsdiagram eller lignende)** | |
|  | |
| **Beskriv hvem der vil deltage på dagen *(antal, stillingsbetegnelse/uddannelse m.v.)*:** | |
|  | |
| **Dato og underskrift** | |
|  | |

1. På voksenhandicapområdet kan der søges om et forløb inden for SEL §§ 84, 85, 95, 96, 97, 103, 104, 107, 108 og ABL § 105. På børnehandicapområdet kan der søges om forløb inden for Barnets lov §§ 83, 85, 86, 87 og 90, jf. SEL 84. [↑](#footnote-ref-2)
2. Taskforcens målgruppe omfatter ikke personer, hvis funktionsnedsættelse hovedsageligt skyldes psykiske vanskeligheder. Med psykiske vanskeligheder menes forstyrrelser i adfærd-, tanke-, følelses-, stemnings- og fantasilivet. Herunder affektive lidelser, psykotiske tilstande, nervøse og stressrelaterede lidelser, personlighedsforstyrrelser, tilknytningsforstyrrelser og spiseforstyrrelser. Psykiske vanskeligheder kan være en del af personens samlede problematik, men ikke den primære årsag til funktionsnedsættelsen. Derimod er personer, hvis funktionsnedsættelse hovedsageligt skyldes en intellektuel/kognitiv forstyrrelse, herunder demens, hjerneskade og udviklingsforstyrrelser som eksempelvis autisme, indbefattet i målgruppen for taskforcens arbejde. [↑](#footnote-ref-3)